
ΥΠΟΥΡΓΙΚΕΣ ΑΠΟΦΑΣΕΙΣ & ΕΓΚΡΙΣΕΙΣ 

Αριθ. 1082131/1486 

Περαίωση εκκρεμών φορολογικών υποθέσεων και παροχή διευκολύν¬ 
σεων για την υποβολή αρχικών και συμπληρωματικών δηλώσεων. 

Ο ΥΠΟΥΡΓΟΣ ΟΙΚΟΝΟΜΙΚΩΝ 

Έχοντας υπόψη: 

1. Την ανάγκη περαίωσης των εκκρεμών φορολογικών υποθέσεων 
φόρου εισοδήματος και συναφών φορολογικών αντικειμένων των επιτη¬ 
δευμάτων για την έγκαιρη βεβαίωση κάι είσπραξη των εσόδων του Δη¬ 
μοσίου και για να μπορέσουν οι Δημόσιες Οικονομικές Υπηρεσίες να 
ανταποκριθούν πληρέστερα στο έργο της συστηματικής παρακολούθη¬ 
σης και του ελέγχου της εφαρμογής της. φορολογικής νομοθεσίας από 
τους επιτηδευματίες. 

2. Την ανάγκη περιορισμού των φορολογικών υποθέσεων, οι οποίες 
εκκρεμούν στα Διοικητικά Δικαστήρια, χωρίς να ζημιώνεται το Δημό¬ 
σιο. 

3. Την ανάγκη εφαρμογής στην πράξη της αρχής ότι οι υποβαλλόμε¬ 
νες δηλώσεις φορολογίας εισοδήματος και οι αγορές και τα ακαθάριστα 
έσοδα που δηλώνονται από τους επιτηδευματίες είναι ειλικρινείς, εφόσον 
δεν έχουν διαπιστωθεί φορολογικές παραβάσεις, προκειμένου να εμπε¬ 
δωθεί;,η εμπιστοσύνη των φορολογουμένων προς την Πολιτεία. 

4. Την ανάγκη παροχής διευκολύνσεων στους επιτηδευματίες για 
την εκπλήρωση των, φορολογικών τους υποχρεώσεων, χωρίς την επι¬ 
βολή κυρώσεων. 

5. Τα υποβληθέντα σχετικά αιτήματα από εκπροσώπους παραγωγι¬ 
κών τάξεων και μεμονωμένους φορολογούμενους πολίτες και επιχειρή¬ 
σεις. 

6. Την ανάγκη επαναφοράς του χρόνου παραγραφής στην πενταετία. 

7. Την έλλειψη του αναγκαίου ελεγκτικού προσωπικού των Δ.Ο.Υ. 

8. Την δυνατότητα συστηματικοτέρου ελέγχου των σοβαροτέρων 
επιχειρήσεων με την αποδέσμευση προσωπικού, αποφασίζουμε: 
Καθορίζουμε προαιρετική ρύθμιση για την περαίωση των εκκρεμών 
υποθέσεων φορολογίας εισοδήματος και λοιπών συναφών φορολογικών 
(αντικειμένων των επιτηδευματιών, την περαίωση εκκρεμών υποθέσεων 
στα Διοικητικά Δικαστήρια και την υποβολή αρχικών και συμπληρωμα¬ 
τικών δηλώσεων χωρίς την επιβολή κυρώσεων, όπως ακολούθως: 

ΚΕΦΑΛΑΙΟ Α' 

ΠΕΡΑΙΩΣΗ ΕΚΚΡΕΜΩΝ ΥΠΟΘΕΣΕΩΝ 
ΣΤΙΣ ΦΟΡΟΛΟΓΙΚΕΣ ΑΡΧΕΣ 
Άρθρο 1 

Υποθέσεις που υπάγονται στη ρύθμιση. 

1. Στη ρύθμιση της απόφασης αυτής υπάγονται οι υποθέσεις των επι¬ 
τηδευμάτων οι οποίοι, κατά , τις ανέλεγκτες χρήσεις: 

α) Δεν είχαν υποχρέωση από τον κώδικα φορολογικών Στοιχείων τή¬ 
ρησης βιβλίων. 

β) Είχαν υποχρέωση από τον Κ.Φ.Σ. και τήρησαν βιβλία Α ή Β ή Γ ή 
Δ κατηγορίας. 


γ) Είχαν υποχρέωση από τον Κ.Φ.Σ. να τηρήσουν και δεν τήρησαν 
βιβλία της προσήκουσας κατηγορίας. 

2. Στη ρύθμιση υπάγονται όι ανέλεγκτες υποθέσεις φορολογίας εισο¬ 
δήματος και λοιπών φορολογικών αντικειμένων ως ακολούθως: 

α) Των χρήσεων 1989 και παλαιοτέρων των επιτηδευματιών με βι¬ 
βλία Πρώτης κατηγορίας Κ.Φ.Σ. που τα ακαθάριστα έσοδα τους δεν ξε¬ 
περνούν το όριο τήρησης βιβλίων πρώτης κατηγορίας Κ.Φ.Σ. ή εντάσ¬ 
σονται στην πρώτη κατηγορία Κ.Φ.Σ. ανεξαρτήτου ύψους ακαθαρίστων 
εσόδων, καθώς και των επιχειρήσεων που δεν είχαν υποχρέωση από τον 
Κ.Φ.Σ. τήρησης βιβλίων. , 

β) Των χρήσεων 1986 και παλαιοτέρων των επιτηδευματιών με βι¬ 
βλία Δεύτερης, Τρίτης και-Τέταρτης κατηγορίας του Κ.Φ.Σ: 

γ) Των χρήσεων 1986 και παλαιοτέρων των επιτηδευματιών που εί¬ 
χαν υποχρέωση από τον Κ.Φ.Σ. να τηρήσουν και δεν τήρησαν βιβλία 
της προσήκουσας κατηγορίας. 

δ) Των χρήσεων 1986 και παλαιοτέρων των επιτηδευματιών .με βι¬ 
βλία Πρώτης κατηγορίας εάν η πρώτη χρήση έναρξης των εργασιών 
τους είναι ανέλεγκτη και κατ’ αυτήν ή σε κάποια μεταγενέστερη τα (ακα¬ 
θάριστα έσοδα υπερέβησαν το όριο τήρησης βιβλίων Πρώτης κατηγο¬ 
ρίας Κ.Φ.Σ. 

ε) Των χρήσεων 1989 και παλαιοτέρων των επιχειρήσεων και επαγ¬ 
γελμάτων που οι συνολικές εκροές τους απαλλάσσονται από το φόρο 
προστιθέμενης αξίας (άρθρο 18 Ν. 1642/86). 

στ) Των χρήσεων 1989 και παλαιοτέρων των επιχειρήσεων πόυ 
αποκλειστικά ανήκουν ατα ειδικά καθεστώτα Φ.Π.Α. καπνοβιομηχανι- 
κών προϊόντων και πετρελαιοειδών. 

Καθόσον αφορά τις επιχειρήσεις με βιβλία Γ -κ Δ κατηγορίας του 
Κ.Φ.Σ. που έκλεισαν διαχείριση στις -30 Ιουνίου 1986, στη ρύθμιση 
υπάγονται οι υποθέσεις των χρήσεων 1.7.1985 - 30.6.1986 και πα- 
λαιοτέρων. 

3. Στη ρύθμιση της απόφασης αυτής υπάγονται οι εκκρεμείς υποθέ¬ 
σεις όλων των επιτηδευματιών, ανεξάρτητα αν έχουν διαπιστωθεί σε 
βάρος τους οποιουδήποτε είδους παραβάσεις του Κ.Φ.Σ. ή εάν έχουν 
υπαχθεί σε δειγματοληπτικό έλεγχο βάσει των αποφάσεων που εκδόθή- 
καν σύμφωνα με τις διατάξεις του άρθρου 14 του Ν. 1563/85 και ανε¬ 
ξάρτητα με τον τρόπο περαίωσης της τελευταίου; ελεγμένης χρήσης κα¬ 
θώς και οι δηλώσεις υπό επιφύλαξη, εφόσον δΓ αυτών δεν αμφισβητεί¬ 
ται το ύψος των ακαθαρίστων εσόδων και καθαρών κερδών. 

Επίσης στη ρύθμιση της απόφασης αυτής υπάγονται σαν ειλικρινείς 
και οι εκκρεμείς υποθέσεις των επιτηδευμάτων κατά των οποίων εκδό- 
θηκαν αποφάσεις επιβολής προστίμου Κ.Φ.Σ. και οι οποίοι δικαιώθη¬ 
καν ουσία εξ ολοκλήρου από το Διοικητικό Πρωτοδικείο έστω και οιν εκ- 
κρεμεί έφεση στο Διοικητικό Εφετείο του Προϊσταμένου Δ.Ο.Υ. Στην πε¬ 
ρίπτωση αυτή παύει η συνέχιση της υπόθεσης στο Εφετείο, εκτός αν ήδη 
κατά την έκδοση της παρούσας έχει συζητηθεί. 

4. Οι επιχειρήσεις των οποίων το ύψος των (ακαθαρίστων εσόδων 
κάθε ανέλεγκτης χρήσης δεν υπερβαίνει το ποσό των τριών δισεκατομ¬ 
μυρίων (3.000.000.000) δρχ. Αν τα ακαθάριστα έσοδα ορισμένων από 
τις ανέλεγκτες χρήσεις υπερβαίνουν το ποσό των τριών δισεκατομμυ¬ 
ρίων δρχ. η υπόθεση υπάγεται στις ρυθμίσεις της παρούσας απόφασης, 

εφόσον από την διαίρεση των ακαθαρίστων εσόδων δια τοι> αριθμού των 
δηλουμένων προς περαίωση ανέλεγκτων χρήσεων για τις οποίες θα 
υποβληθούν συμπληρωματικές δηλώσεις σύμφωνα με όσα ορίζονται με 
την απόφαση αυτή, προκύπτει μέσος όρος μέχρι τριών δισεκατομμυρίων 
δραχμών. 

5. Στη ρύθμιση της απόφασης αυτής υπάγονται και υποθέσεις για τις 
οποίες έχουν υποβληθεί δηλώσεις α) σύμφωνα με την με αριθμό 670/ 
ΠΟΛ 17/20.1.1988 απόφασή μας και για τις οποίες λόγω μη συ- 
μπτώσεως των απόψεων Προϊσταμένου Δ.Ο.Υ. και υπόχρεου έχουν 
ασκηθεί από τον τελευταίο προσφυγές οι οποίες εκκρεμούν στα Διοικη¬ 
τικά Πρωτοδικεία. 

•'β) υποθέσεις οι οποίες εκκρεμούν στην Επιτροπή την προβλεπομένη 
από τόάρθρο 8 της με αριθμό 1105134/9050/0009/3.10.89 ΠΟΛ. 
1227 απόφασή μας και γ) υποθέσεις οι οποίες έχουν εξαιρεθεί των ρυθ¬ 
μίσεων των προηγουμένων αποφάσεων των περιπτώσεων α και β λόγω 
μη συμπτώσεως των απόψεων Προϊσταμένου Δ.Ο.Τ και υποχρέου η 
οποία θα διαπιστωθεί μέχρι την ημερομηνία λήξεως της προθεσμίας 
ισχύος της παρούσας. 

Στις ανωτέρω περιπτώσεις εφόσον ο υπόχρεος επιθυμεί να υπαχθεί 
στις ρυθμίσεις της παρούσας απόφασης υποβάλει υπεύθυνη δήλωση Ν. 
1599/86 με την οποία δηλώνει ότι παραιτείται της προσφυγής ή ότι 
δεν επιθυμεί την εξέταση της υπόθεσης από την Επιτροπή. 

Οι υπεύθυνες δηλώσεις αυτές διαβιβάζονται αμέσως με την υποβολή 
τους στο Διοικητικό Πρωτοδικείο ή στην Επιτροπή για την παύση της 
εξέτασης της υπόθεσης. 

Άρθρο 2 
Εξαιρέσεις. 

Από τις ρυθμίσεις της απόφασης αυτής εξαιρούνται: 

1. Υποθέσεις επιτηδευματιών για τις οποίες έχουν εκδοθεί φύλλα 
ελέγχου ή πράξεις προσδιορισμού αποτελεσμάτων και δεν έχουν κοινο¬ 
ποιηθεί ή έχουν κοινοποιηθεί και εκκρεμούν ενώπιον των φορολογικών 
Αρχών, ή των. Διοικητικών Δικαστηρίων. 

2. Υποθέσεις επιτηδευματιών για τις οποίες έχουν κατασχεθεί ανεπί¬ 

σημα βιβλία κάι στοιχεία και δεν έχει αρχίσει η επεξεργασία τους ή δεν 
έχει ολοκληρωθεί ή έχει ολοκληρωθεί και έχει διαπιστωθεί φοροδια- 
φυγή. ·\ ' ■ _ - . 

3. Αν κατά την διάρκεια της ισχύος της παρούσας υποβληθεί τροπο- 
ποιητική ή ανακλητική δήλωση για οποιοδήποτε αντικείμενο. 


4. Υποθέσεις για τις οποίες κατά την έκδοση της αποφάσεως αυτής 
έχει γίνει έναρξη τακτικού ελέγχου που συνεχίζεται κατά την ημέρα 
ενάρξεως ισχύος της παρούσας. Δεν θεωρείται έναρξη ελέγχου όταν έχει 
γίνει θεώρηση των βιβλίων και δεν έχουν γίνει άλλες ελεγκτικές επαλη¬ 
θεύσεις, ή έχει παύσει η συνέχισής του πέραν του εξαμήνου πριν από την 
ημέρα υπογραφής της παρούσης. 

5. Υποθέσεις των οποίων τα ακαθάριστα έσοδα υπερβαίνουν κατά 
χρήση το ποσό των τριών δισεκατομμυρίων δραχμών, με την επιφύλαξη 
της παραγράφου 4 του προηγουμένου άρθρου. 

6. Υποθέσεις επιτηδευματιών, των οποίων τα καθαρά κέρδη υπολο¬ 
γίζονται με βάση το άρθρο 36α του Ν.Δ. 3323/55. 

7. Υποθέσεις με βιβλία πρώτης κατηγορίας Κ.Φ.Σ. που έκαναν 
έναρξη εργασιών από 1 Ιανουάριου 1987 και μετά. 

8. Υποθέσεις για τις οποίες έχουν υποβληθεί συμπληρωματικές δη¬ 
λώσεις με τις αριθ. 670/88 και 1105134/9050/0009/89 αποφά¬ 
σεις μοις και δεν έχουν εκκαθαριστεί λόγω φόρτου εργασίας των φοροτε¬ 
χνικών Υπηρεσιών. 

Άρθρο 3 

Περαίωση Υποθέσεων με βιβλία· Πρώτης Κατηγορίας 
του Κ.Φ.Σ., χρήσεων 1989 και παλαιοτέρων 
με βιβλία επαρκή και ακριβή. 

Η περαίωση των ανωτέρω υποθέσεων γίνεται με την,καταβολή φό¬ 
ρου εισοδήματος για κάθε χρήση, επιπλέον του καταβληθέντος με τη 
δήλωση που υποβλήθηκε, ο οποίος υπολογίστηκε ανάλογα με τις αγο¬ 
ρές, τους ισχύοντες συντελεστές καθαρού κέρδους, τα προκύπτοντα κα¬ 
θαρά κέρδη και την φορολογική κλίμακα κάθε χρήσης. 

Το ποσό του φόρου θα καταβάλλεται με βάση τον παρακάτω Πίνακα 
Νο 1, ανάλογα με το συντελεστή καθαρού κέρδους και τις αγορές. 

Προκειμένου για τις χρήσεις 1984 και πάλαιότερες, που ίσχυε ανώ¬ 
τερος και κατώτερος συντελεστής καθαρού κέρδους, για την ένταξη των 
επιχειρήσεων στα κλιμάκια των κατωτέρω πινάκων, θα λαμβάνεται 
υπόψη ο κατώτερος συντελεστής. 

Σε περίπτωση που μία υπόθεση κατά τα άνω δεν μπορεί να καταταγεί 
σε συγκεκριμένο ή παρεμφερή συντελεστή καθαρού κέρδους, λαμβάνε- 
.ται υπόψη ο μέσος όρος της κατηγορίας επαγγέλματος. Για τις χρήσεις 
1984 και παλαιότερες ο μέσος όρος αφορά τον κατώτερο συντελεστή 
μεταξύ κατωτάτου και ανωτάτου της κατηγορίας. 


ΠΙΝΑΚΑΣ Νο 1 

ΒΙΒΛΙΑ ΠΡΩΤΗΣ ΚΑΤΗΓΟΡΙΑΣ Κ.Φ.Σ. 


Αριθμός 
περιπτώσεων,.. 

Κλιμάκια 

συντελεστών 

Κ. Κερδών 

ΚΛΙΜΑΚΙΑ ΥΨΟΥΣ ΑΓΟΡΩΝ ΚΑΘΕ ΧΡΗΣΗΣ ·'? 

ΑΓΟΡΕΣ 

μέχρι 5.000.000 

Φόρος 

5.000.001 - 
10.000.000 

Φόρος 

10.000.001 - 
14.000.000 

Φόρος 

πάνω από 14.000.000 
και ανά 10.000.000 
ή κλάσμα αυτών 

Φόρος 

1 

2 

3 

4 

5 

6 

1 

/ 1 - 5 


15.000 

20.000 

Β 

2 

6.- 10 

.πηπβ 

22.000 

30.000 


3 

11 - 20 


30.000 

40.000 


4 

21 - 30 


45.000 

60.000 


5 

31 και άνω 

40.000 

60.000 

80.000 



Σε επιχειρήσεις που βάσει των διατάξεων του Κ.Φ.Σ. τηρούν Βιβλία 
Πρώτης κατηγορίας και έχουν αγορές πάνω από 14.000.000 κατά 
χρήση στη στήλη 5 του Πίνακα προστίθενται ανάλογα τα ποσά της στή¬ 
λης 6 ανά 10.000.000 αγορές ή και κλάσμα των 10.000.000. 

Άρθρο 4 

Περαίωση υποθέσεων με Βιβλία Δεύτερης Κατηγορίας 


του Κ.Φ.Σ., χρήσεως 1986 και παλαιοτέρων 
' με Βιβλία επαρκή και ακριβή. 

Η περαίωση των ανωτέρω υποθέσεων γίνεται με τον τρόπο που ορί¬ 
ζεται στο προηγούμενο άρθρο 3 για τις επιχειρήσεις με βιβλία Α' κατη¬ 
γορίας με βάση τον κατωτέρω Πίνακα 2. 

ΠΙΝΑΚΑΣ Νο 2 

ΒΙΒΑΙΑ ΔΕΥΤΕΡΗΣ ΚΑΤΗΓΟΡΙΑΣ ΚιΦ.Σ. 


Αριθμός 

κλιμακίων 

Κλιμάκια 

Μοναδ. 

Συντ/στών 

Κ. Κέρδους 

Μέχρι 10 εκ. 
Φόρος 

1 

10-14 εκ. 
Φόρος 

■ 2 

14-20 εκ. 
Φόρος 

3 

20-28 εκ. 
Φόρος 

4 

28-40 ’εκ. 
Φόρος 

5 

Πάνω από 40.000.000 
και ανά 10.000.000 
ή κλάσμα αυτών 

6 

1 

1-5 



30.000 

40.000 “ 

60.000 

1 

2 



^ΚΤϊι 

40.000 

55.000 

80.000 

■ΊόυΜ 1 

3 

11 - 20 



50.000 

70.000 

100.000 


4 ■■ 

21 - 30 

30.000 

Κ I Ι.-ν. 

60.000 

85.000 

120.000 

30.000 

5 

31 - 40 

40.000 

55.000 

80.000 ;■· 

115.000 

160.000 

35.000 

6 

41 - .50 

50.000 

.70.000 

100.000 ’ 

140.000 

200.000 

35.000 

7 - 

.51.- 60 

60.000 

85.000 

120.000 

170.000 

200.000 

40.000 

8 

61 και άνω 

70.000 

100.000 

140.000 

200.000 

200.000 

40.000 


Σε επιχειρήσεις που βάσει των διατάξεων του Κ.Φ.Σ. τηρούν Βιβλία 
Δεύτερης κατηγορίας και έχουν ακαθάριστα έσοδα πάνω από 
40.000.001 κατά χρήση στη στήλη 5 του Πίνακα προστίθενται ανά¬ 
λογα τα ποσά της στήλης 6 ανά 10.000.000 ή και κλάσμα των 
10.000.000. 

Υπολογισμός φόρου για κάθε ανέλεγκτη χρήση (δήλωση) σε συνδυα¬ 
σμό με τα παραπάνω κλιμάκια Μοναδικών Συντελεστών Καθαρού Κέρ¬ 
δους και ύψος ακαθαρίστων εσόδων επιπλέον του καταβληθέντος φόρου 
βάσει της αρχικής δήλωσης. 

Άρθρο 5 

Περαίωση υποθέσεων χρήσεων 1986 και παλαιοτέρων με Βιβλία Γ 
και Δ κατηγορίας Κ.Φ.Σ. με ακαθάριστα έσοδα μέχρι τρία εκατομμύρια 
δραχμές με Βιβλία επαρκή - ακριβή. 

Οι οινωτέρω υποθέσεις περαιώνονται με τους πιο κάτω δύο τρόπους 
κατ’ επιλογή των επιτηδευματιών. Ο τρόπος που θα επιλεγεί θα ισχύει 
για την περαίωση όλων-των εκκρεμών χρήσεων. 

Πρώτος τρόπος: 

Γ. Προσδιορισμός των καθαρών κερδών με βάση το συντελεστή κα¬ 
θαρού κέρδους της τελευταίας οριστικής χρήσης των επιχειρήσεων που 
έχουν υποστεί έλεγχο τακτικό ή προσωρινό ανεξάρτητα με τον τρόπο 
που έχει οριστικοποιηθεί. ίί' 

Ο προσδιορισμός των καθαρών κερδών των ανέλεγκτων χρήσεων 
των οινωτέρω επιχειρήσεων θα γίνεται με τον πολλαπλασιασμό των 
ακαθαρίστων εσόδων που δηλώθηκαν σε κάθε χρήση με τον συντελεστή 
καθαρού κέρδους της τελευτα’κχς περαιωμένης χρήσης. 

Σε περίπτωση που κατά την οριστική χρήση χρησιμοποιήθηκαν δια¬ 
φορετικοί συντελεστές καθαρού κέρδους, κατά κατηγορία εσόδων, οι συ¬ 
ντελεστές αυτοί εφαρμόζονται για τις ίδιες κατηγορίες εσόδων ανέλε¬ 
γκτων χρήσεων. 

Αν τα καθαρά κέρδη που δηλώθηκαν σε μία χρήση είναι μεγοιλύτερα 
από αυτά που.προκύπτουν με τον ανωτέρω τρόπο, η υπόθεση περαιώνε¬ 
ται ως ειλικρινής. 

Δεύτερος τρόπος: 

2. Προσδιορισμός των καθαρών κερδών με την προσθήκη λογιστι¬ 
κών διαφορών στα δηλωθέντα καθαρά κέρδη; 

Για την περαίωση των εκκρεμών υποθέσεων με τον ανωτέρω τρόπο 
τα καθαρά κέρδη προσδιορίζονται με την προσθήκη λογιστικών διαφο¬ 
ρών στα καθαρά κέρδη που δηλώθηκαν. 

Οι λογιστικές διαφορές υπολογίζονται με την χρήση συντελεστή επί 
τοις εκατό (%) στα ακαθάριστα έσοδα που.δηλώθηκαν, το ύψος του 
οποίου ορίζεται με βάση το μοναδικό συντελεστή καθαρού κέρδους του 
επαγγέλματος του; ως ακολούθως: 


Μοναδικός συντελεστής. 

Ποσοστό λογιστικών 

καθαρού κέρδους 

διαφορών 

1-5% 

0,50 

6 - 10% 

■ 0,75 

11 - 15% 

1,00 

16 - 20% 

1,50% 

■ 21 - 30% 

2,00 

31 τ 40% 

3% 

41 - 50% 

4% 

51-60% 

5% 

61 και άνω 

6% 

μοναδικοί συντελεστές λαμβάνονται όπως ισχύουν κατά ■ 


δόση της παρούσας απόφασης. 

Εάν δεν προβλέπεται συγκεκριμένος ή παρεμφερής συντελεστής κα¬ 
θαρού κέρδους λαμβάνεται υπόψη ο μέσος όρος της κατηγορίας επαγ¬ 
γελμάτων στην οποία μπορεί να καταταγεί το επάγγελμα. 

3. Στα αποτελέσματα που προκύπτουν με τους πιο πάνω τρόπους 
προσθέτονται και τα έσοδα των περιπτώσεων α, β, γ και δ, της παραγρ. 
1 του άρθρου 36'του Ν.Δ. 3323/55. 

4. Περαίωση υποθέσεων επιχειρήσεων που δηλώνουν, ζημιές. 

Στις επιχειρήσεις που σε ορισμένες ή σε όλες τις ανέλεγκτες χρήσεις 

δήλωσαν ζημιές, οι οποίες προκύπτουν από τη δραστηριότητά τους στις 
χρήσεις αυτές, ο προσδιορισμός των αποτελεσμάτων γίνεται σύμφωνα 
με τα οριζόμενα στις προηγούμενες παραγράφους. 

' Στην περίπτωση που οι επιχειρήσεις επιλέξουν την. περαίωση των 
υποθέσεών τους σύμφωνα με όσα ορίζονται ανωτέρω στην παράγραφο 2 
και αν μετά την προσθήκη των λογιστικών διαφορών στη ζημία που δητ; 
λώθηκε προκύπτει πάλι ζημία, το υπόλοιπο τούτο ζημίας μεταφέρεται 
προς συμψηφισμό στα επόμενα έτη κατά τις ισχύουσες διατάξεις. 

5. Για τις υποθέσεις αυτές τα αποτελέσματα κάθε ανέλεγκτης χρήσης 

κρίνονται χωριστά. · 

6. Σε όλες τις παραπάνω περιπτώσεις στα ποσά των επιπλέον δηλου- 
μένων καθαρών κερδών δεν υπολογίζονται αφορολόγητες κρατήσεις. 

Άρθρο 6 

Περαίωση υποθέσεων επιτηδευματιών' 
με παραβάσεις του Κ.φ.Σ.. 

1. Οι υποθέσεις των επιτηδευματιών σε βάρος των οποίων έχουν δια¬ 
πιστωθεί παραβάσεις των διατάξεων του Κ.Φ.Σ., που καθιστούν τα Βι¬ 
βλία ανεπαρκή ή ανακριβή, σύμφωνα με τις διατάξεις του άρθρου 43 
του Κώδικα αυτού, περαιώνονται κατά κατηγορία Βιβλίων, ως εξής: 

α) Ο φόρος τών·κλιμακίων των επιτηδευματιών με Βιβλία της πρώ¬ 
της κατηγορίας τού Κ.Φ.Σ. που προβλέπεται από το άρθρο 3 της πα¬ 
ρούσας προσαυξάνεται κατά ποσοστό 15% για βιβλία ανεπαρκή και 
30% για Βιβλία ανακριβή; 

β) Ο φόρος των κλιμακίων των επιτηδευματιών με Βιβλία της Δεύτε¬ 
ρης κατηγορίας του Κ.Φ.Σ. που προβλέπεται'από το άρθρο 4 της πα¬ 
ρούσας προσαυξάνεται κατά ποσοστό 15% για Βιβλία ανεπαρκή και 
κατά ποσοστό 30% για Βιβλία ανακριβή. 

γ) Προκειμένου για Βιβλία Τρίτης ή Τετάρτης κατηγορίας του 
Κ.Φ.Σ., ο συντελεστής καθαρού κέρδους της οριστικής χρήσης ή οι λο¬ 
γιστικές διαφορές που προβλέπονται, κατά περίπτωση από το άρθρο 4 
για τους επιτηδευματίες με Βιβλία Τρίτης ή Τέταρτης κατηγορίας του 
Κ.Φ.Σ., προσαυξάνονται κατά ποσοστό 15%, για βιβλία ανεπαρκή και 
κατά ποσοστό 30% για Βιβλία ανακριβή. 

2. Για την εφαρμογή και μόνο των διατάξεων του άρθρου τούτου θε¬ 
ωρούνται τα Βιβλία: 

α) Ανακριβή, όταν υπάρχουν παραβάσεις του Κ.Φ.Σ., από τις οποίες 
προκύπτουν αποκρύψεις αγορών, αποκρύψεις πωλήσεων, αποκρύψεις 
εσόδων δηλαδή. , 

αα - μη έκδοση κάι μη λήψη τιμολογίου αγοράς 

ββ - μη έκδοση τιμολογίου πωλήσεως 

γγ - μη έκδοση αποδείξεως λιανικής πωλήσεως 

δδ - μη έκδοση τιμολογίου παροχής υπηρεσιών' 

εε - μη έκδοση αποδείξεως παροχής υπηρεσιών 

β) Ανεπαρκή, σε όλες τις υπόλοιπες παραβάσεις του Κ.Φ.Σ. 

3. Κατά τον προσδιορισμό, των καθαρών κερδών των υποθέσεων της 

περιπτώσεως γ της παραγράφου 1 του παρόντος άρθρου, και εφόσον η 
επιχείρηση επιλέξει τον τρόπο περαίωσης με λογιστικές διαφορές, εφό¬ 
σον υπάρχουν ποσά που προκύπτουν από τις παραβάσεις της περιπτώ- 
σεως α’ της προηγούμενης παραγράφου 2 προστίθενται ολόκληρα στις 
λογιστικές διαφορές, θεωρούμενα παράλληλα και σαν ακαθάριστα 
έσοδα προστιθέμενα στα δηλωθέντα τοιαύτα. Εάν επιλέξει τον πρώτο 
τρόπο προστίθενται στα ακαθάριστα έσοδα. 

Άρθρο 7 

Περαίωση υποθέσεων χρήσεων 1989 και παλαιοτέρων επαγγελμά¬ 


των όπως προβλέπονται ανωτέρω στις περιπτώσεις ε’ και στ’ της παρα¬ 
γράφου 2 του άρθρου 1 της παρούσας απόφασης. 

1. Με βιβλία Α’ κατηγορίας Κ.Φ.Σ. 

Ισχύουν όσα αναφέρονται παραπάνω στα άρθρα 3 και 6 της παρού¬ 
σας απόφασης. 

2. Με βιβλία Β’ κατηγορίας Κ.Φ.Σ. με βιβλία επαρκή και ακριβή. 

Η περαίωση των υποθέσεων τούτων γίνεται με τον τρόπο που ορίζε¬ 
ται στο άρθρο 3 της παρούσας απόφασης με βάση τον κατωτέρω Πί¬ 
νακα. 


ΠΙΝΑΚΑΣ Νο 2 


ΒΙΒΛΙΑ ΔΕΥΤΕΡΗΣ ΚΑΤΗΓΟΡΙΑΣ Κ.Φ.Σ. 


Αριθμός 

περιπτώσεων 

Κλιμάκια 
Μοναδικών 
Συντ/στών 
Κ. Κέρδους 



ΚΛΙΜΑΚΙΑ ΥΨΟΥΣ ΑΚΑΘΑΡΙΣΤΟΝ ΕΣΟΔΩΝ ΚΑΘΕ ΧΡΗΣΗΣ 


Μέχρι 10 εκ. 
Φόρος 

Φόρος 

1 

10-14 εκ. 
Φόρος 

Φόρος 

2 

14-20 εκ. 
Φόρος 

Φόρος 

3 



40-50 εκ. 
Φόρος 

Φόρος 

6 

50-64 εκ. 
Φόρος 

Φόρος 

7 

64-80 εκ. 
Φόρος 

Φόρος 

8 

Πάνω από 80.000.000 
και ανά 10.000.000 
ή κλάσμα αυτών 

Φόρος 

9 


1 - 5 

15.000 

■Μ1| 


ΜΡ|1 

60.000 

65.000 

Ηρΐ 

ΒΜ|1 

15.000 


6-10 


1 ίΐί Λ 



80.000 

85.000 

■ ΐίιιιι®, 


20.000 


11-20 

25.000 

Κ *ί!ί· 

50.000 

ΙΒΤπΓοΝβ 

■ ΙΊΤΙΊΊ· 

115.000 

ΜΜ* 

■ΐΉιϊι· 

20.000 


21-30 

30.000 


60.000 


» '?|ΤΓΠ· 

■ ϊΙΙϋϋΙίΜ 


Βπτΐτίτΐ» 

30.000 

5 

.31-40 

40.000 


80.000 

52^ 

■ ίΪιτι'·}» 

Β ΜιΧιΙ 

Β’ ΓΙΙΙΧ® 

Κ8Β 

35.000 

6 

41-50 

50.000 

ΙΒγ ΙΑΙΙιΜ 

100.000 


Β Ιίκ·;® 

Β 

ΒιΐιΜιΙ 


35.000 

7 

51-60 

60.000 

85.000 

120.000 


ν- ιμμ·ιι· 


200.000 

Κ 

40.000 

8 

61 και άνω 

70.000 

100.000 

140.000 




200:000 

ΚΜίΙ 

40.000 


Σε επιχειρήσεις που βάσει των διατάξεων του Κ.Φ.Σ. τηρούν Βιβλία 
Δεύτερης κατηγορίας και έχουν ακαθάριστα έσοδα πάνω από 
80.000.001 κατά χρήση στη στήλη 8 του Πίνακα προστίθεται ανάλογα 
τα ποσά της στήλης 9 ανά 10.000.000 ή και κλάσμα των 
10 . 000 . 000 . 

Υπολογισμός φόρου για κάθε ανέλεγκτη χρήση (δήλωση) σε συνδυα¬ 
σμό με τα παραπάνω κλιμάκια Μοναδικών Συντελεστών Καθαρού Κέρ¬ 
δους και ύψος ακαθαρίστων εσόδων επιπλέον του καταβληθέντος φόρου 
βάσει της αρχικής δήλωσης. 

3. Με βιβλία Β’ κατηγορίας Κ.Φ.Σ. με βιβλίά ανεπαρκή ή ανακριβή: 

Ισχύουν όσα αναφέρονται ανωτέρω στο άρθρο 5 της παρούσας από¬ 
φασης." 4 

4. Με βιβλία Γ’ ή Δ’ κατηγορίας Κ.Φ.Σ. με βιβλία επαρκή και 
ακριβή. 

Ισχύουν όσα αναφέρονται ανωτέρω στο άρθρο 5. 

5. Με βιβλία Γ’ και Δ’ κατηγορίας Κ.Φ.Σ. με βιβλία ανεπαρκή ή 
ανακριβή. 

Ισχύουν όσα αναφέρονται ανωτέρω στο άρθρο 6 της παρούσας από¬ 
φασης. 

- . . Άρθρο 8 

Περαίωση υποθέσεων χρήσεων 1986 και παλαιοτέρων 
επιτηδευματιών των περιπτώσεων γ’ και δ’ της παραγρ. 2 
του άρθρου 1 της παρούσας απόφασης. 

Η περαίωση των ανωτέρω υποθέσεων γίνεται ως ακολούθως: 

α) Των υποθέσεων των επιτηδευματιών που είχαν υποχρέωση από 
τον Κ.Φ.Σ. να τηρήσουν και δεν τήρησαν βιβλία της προσήκουσας κατη¬ 
γορίας κατά τα οριζόμενα στο προηγούμενο άρθρο 6 της παρούσας και 
αινάλογα με την κατηγορία βιβλίων Κ.Φ.Σ., που έπρεπε να τηρούν σύμ¬ 
φωνα με το δηλούμενο ύψος ακαθαρίστων εσόδων. 

β) Των υποθέσεων των επιτηδευματιών της περιπτώσεως δ’ της πα¬ 
ραγρ. 2 του άρθρου 1 της παρούσας σύμφωνα με τον Πίνακα 1 του άρ¬ 
θρου 3 της παρούσας, εφαρμοζόμενων εάν συντρέχει περίπτωση και των 
διατάξεων του άρθρου 6 περίπτωσης Ια. 

Άρθρο 9 
Ειδικές ρυθμίσεις 

1. Υποθέσεις που περαιώνονται κατά τη διαδικασία της παρούσας 


απόφασης με το χαρακτηρισμό των βιβλίων και στοιχείων σαν Ανεπαρ¬ 
κών ή Ανακριβών έχουν όλες τις συνέπειες της ανεπάρκειας και ανακρί¬ 
βειας των βιβλίων και στοιχείων εκτός των συνεπειών του Κ.Φ.Σ., των 
ποινικών κυρώσεων και των αφορολογήτων κρατήσεων παραγωγικών 
επενδύσεων όταν τα βιβλία κρίνονται ανεπαρκή ή ανακριβή, που προ- 
βλέπονται για τις περιπτώσεις αυτές από τις κείμενες διατάξεις. 

2. Με την επιφύλαξη των διατάξεων της προηγούμενης παραγρά¬ 
φου: - 

α) Για παραγωγικές επενδύσεις που έχουν πραγματοποιηθεί και 
ελεγχθεί σε προηγούμενες χρήσεις, η έκπτωση της αφορολόγητης κρά¬ 
τησης θα γίνεται για το ποσό που αναλογεί στο ύψος της επένδυσης που 
έχει αναγνωρισθεί. 

β) Για επενδύσεις που έχουν πραγματοποιηθεί στις διαχειρίσεις που 
περαιώνονται με την απόφαση αυτή θα γίνεται η έκ'πτωση των αφορολο¬ 
γήτων ποσών που δηλώθηκαν και οι επενδύσεις αυτές θα αποτελέσουν 
αντικείμενο ειδικού ελέγχου μέχρι τη διενέργεια του οποίου η υπόθεση 
δεν οριστικοποιείται. 

3. Αν στις Δημόσιες Οικονομικές Υπηρεσίες (Δ.Ο.Υ.) υπάρχουν στοι¬ 
χεία για επιδοτήσεις, επιστροφές από τέλη χαρτοσήμου, δασμούς, φό¬ 
ρους ή οικονομικές ενισχύσεις γενικά, λόγω εξαγωγικής δραστηριότη¬ 
τας τα στοιχεία αυτά πρέπει να επαληθεύονται από τα συμπληρωματικά 
στοιχεία της δήλωσης ή από τον ισολογισμό ή τη λογιστική κατάσταση 
ή από την ανάλυση του λογαριασμού αποτελέσματα χρήσης. 

Σε περίπτωση που η επαλήθευση αυτή δεν μπορεί να γίνει από τα πιο 
πάνω στοιχεία της δήλωσης, θα προσκομίζονται τα τηρηθέντα βιβλία, 
στα οποία είναι καταχωρημένες οι σχετικές εγγραφές. Στις περιπτώσεις 
που από την επαλήθεσυη αυτή διαπιστωθεί η μη καταχώρηση ή η ανα¬ 
κριβής καταχώρηση στα βιβλία των ανωτέρω εσόδων έχουν εφαρμογή 
τα ακόλουθα: 

α) Οι υποθέσεις των επιτηδευματιών με βιβλία πρώτης ή δεύτερης 
κατηγορίας του Κ.Φ.Σ. περαιώνονται σύμφωνα με τα οριζόμενα στο άρ¬ 
θρο 6 της απόφασης αυτής. 

β) Προκειμένου για υποθέσεις των επιτηδευματιών με βιβλία τρίτης 
ή τέταρτης κατηγορίας του Κ.Φ.Σ., τα κέρδη που προκύπτουν με την 
εφαρμογή των διατάξεων του άρθρου 5 της απόφασης αυτής προσαυξά¬ 
νονται με τα ποσά των ανωτέρω εσόδων που δεν έχουν καταχωρηθεί 
στα βιβλία. 

4. Για την εφαρμογή των διατάξεων της παρούσας, ο χαρακτηρισμός 
των βιβλίων και στοιχείων σαν ανεπαρκών ή ανακριβών, καθώς και τα 

αποτελέσματα κάθε ανέλεγκτης διαχείρισης κρίνονται χωριστά. 

Κατ’ εξαίρεση, παραβάσεις μιας ανέλεγκτης χρήσης λαμβάνονται 
υπόψη για την επόμενη ανέλεγκτη χρήση, αν αυτές θίγουν το κύρος των 
βιβλίων και στοιχείων της επόμενης διαχειριστικής περιόδου. 

5. Με εξαίρεση τα οριζόμενα στις προηγούμενες παραγράφους, η πε- 
ραίωση τ<υν υποθέσεων γίνεται χωρίς να προηγηθεί έλεγχος στα βιβλία 
και στοιχεία του επιτηδευματία ή στα στοιχεία του ΚΕΠΥΟ. 

6. Αν με βάση τις ρυθμίσεις της παρούσας, προκύπτουν καθαρά 
κέρδη μικρότερα από αυτά που δηλώθηκαν τα ποσά που δηλώθηκαν 
στα αντίστοιχα οικονομικά έτη κρίνονται ειλικρινή. 

7. Στις ρυθμίσεις της παρούσας απόφασης υπάγονται και οι υποθέ¬ 
σεις των επιτήδευματιών στις οποίες έχει γίνει προσωρινός έλεγχος του 
άρθρου 15 του Ν. 1563/85 και έχει οριστικοποιηθεί το σχετικό φύλλο 
ελέγχου, εφόσον δεν εμπίπτουν στις εξαιρέσεις του άρθρου 2 αυτής. 

^}τις περιπτώσεις αυτές για να περαιωθεί η υπόθεση πρέπει οι υπό¬ 
χρεοι να υποβάλλουν συμπληρωματική δήλωση με βάση τα δηλωθέντα 
με την αρχική δήλωση, όπως ορίζεται στο άρθρο 9 της απόφασης και να 
δηλώσουν τα καθαρά κέρδη που προκύπτουν, κατά περίπτωση, σύμ¬ 
φωνα με τις ρυθμίσεις της απόφασης αυτής. Αν τα ποσά που προκύ¬ 
πτουν με την εφαρμογή των ρυθμίσεων της απόφασης αυτής, είναι μι¬ 
κρότερα από τα οριστικά του προσωρινού φύλλου ελέγχου η συμπληρω¬ 
ματική δήλωση κρίνεται ειλικρινής και το προσωρινό φύλλο ελέγχου κα¬ 
θίσταται οριστικό. 

8. Οι διατάξεις της παραγράφου 2. του άρθρου 51 του Ν.Δ. 
3323/55 εφαρμόζονται ανάλογα για τις υποθέσεις που περαιώνονται 
με τις πιο πάνω διαδικασίες. 

Νέα στοιχεία αποτελούν και όσα δεν είχαν περιέλθει σε γνώση της αρ¬ 
μόδιας Δ.Ο.Υ. κατά την περαίωση της υποθέσεως και αφορούν τα πε- 
ραιωμένα με την παρούσα απόφαση έτη. 

9. Για τις υποθέσεις μέχρι και,του έτους 1986 που περαιώνονται με 
την απόφαση αυτή οι επιτηδευματίες δεν έχουν υποχρέωση να διαφυ- 
λάττουν τα φορολογικά στοιχεία παρά μόνο τα υπό του Κ.Φ.Σ. προβλε- 
πόμενα βιβλία. 

10. Στις επιχειρήσεις που δεν θα υποβάλλουν ειδικές δηλώσεις'για 
τήν περαίωση των υποθέσεων με την παρούσα απόφαση θα ενεργηθεΐ 
φορολογικός έλεγχος. 

Άρθρο 10 

’ Υποχρεώσεις Επιτήδευματιών ; 

1. Με βάση τα όσα αναφέρονται στα προηγούμενα άρθρα της απόφα¬ 
σης αυτής ο φορολογούμενος, φυσικό ή νομικό πρόσωπο ή κοινοπραξία 
ή κοινωνία του Αστικού Δικαίου, που επιθυμεί να υπαχθεί στις ρυθμίσεις 
της απόφασης αυτής, πρέπει να υποβάλει στον αρμόδιο Προϊστάμενο 
Δ.Ο.Τ. μέχρι 31 Ιανουάριου 1991 ειδική δήλωση για την εφαρμογή 
της απόφασης αυτής, που θα παρέχεται από τις Δημόσιες Οικονομικές 
Υπηρεσίες (Δ.Ο.Υ.). 

2. Ο Προϊστάμενος της Δ.Ο.Υ. παραλαμβάνει την ανωτέρω δήλωση 
αφού διαπιστώσει ότι μεταξύ των στοιχείων της και εκείνων της αρχι¬ 
κής δεν υπάρχουν ασυμφωνίες αριθμητικών ή άλλων δεδομένων, και ότι 
τα δεδομένα της δήλωσης αυτής είναι σύμφωνα με την παρούσα από¬ 
φαση. 

Σε αντίθετη περίπτωση επιστρέφει τη δήλωση με τις αναγκαίες υπο¬ 
δείξεις για την ορθή συμπλήρωσή της. 

3. Η δήλωση υποβάλλεται από τον ίδιο το φορολογούμενο ή από νό¬ 
μιμα εξουσιοδοτημένο πρόσωπο και πάντως αποκλείεται η αποστολή 
της δια της ταχυδρομικής οδού. Η δήλωση δεν ανακαλείται. 

4. Σε περίπτωση που ο φορολογούμενο εμμένει στην υποβολή συ¬ 
μπληρωματικής δήλωσης μη ορθά συμπληρωμένης, τότε ο αρμόδιος 
Προϊστάμενος Δ.Ο.Υ. εξαιρεί την αντίστοιχη υπόθεση από τη ρύθμιση 
και επί του σώματος της αναγράφει την ένδειξη «Εξαιρείται από τη ρύθ¬ 
μιση» και διατυπώνει σύντομη αιτιολογία. 

5. Ο επιτηδευματίας, εφόσον αποδεχθεί τις ρυθμίσεις της απόφασης 
αυτής, μπορεί να περαιώσει όλες ή ορισμένες από τις ανέλεγκτες συνε¬ 
χείς χρήσεις, κατά σειρά από την πρώτη ανέλεγκτη χρήση, που έχουν 
τις προϋποθέσεις και μπορούν να περαιωθούν με την απόφαση αυτή. 

6. Για την περαίωση των υποθέσεων σύμφωνα με τις ανωτέρω δια¬ 
τάξεις της παρούσας, οι επιτηδευματίες υποχρεούνται να δηλώσόυν, με 
υπεύθυνη δήλωση του Ν. 1599/86, την κατηγορία των βιβλίων που 
τήρησαν κατά τις ανέλεγκτες χρήσεις ή είχαν υποχρέωση και δεν τήρη¬ 
σαν βιβλία. 


Στην ίδια δήλωση πρέπει να δηλώσουν ότι τα δεδομένα των βιβλίων 
και στοιχείων μεταφέρθηκαν επακριβώς στα υποβληθέντα κατά έτος 
έντυπα συμπληρωματικών στοιχείων των δηλώσεων φορολογίας εισο¬ 
δήματος. 

ΚΕΦΑΛΑΙΟ Β 

ΥΠΟΒΟΛΗ ΔΗΛΩΣΕΩΝ ΧΩΡΙΣ ΚΥΡΩΣΕΙΣ ΑΠΟ 
ΥΠΟΧΡΕΟΥΣ ΠΟΥ ΔΕΝ ΥΠΕΒΑΛΑΝ 
ΔΗΛΩΣΕΙΣ Ή ΥΠΕΒΑΛΑΝ ΑΝΑΚΡΙΒΕΙΣ Ή ΕΛΛΙΠΕΙΣ 

Άρθρο 11 

Περιπτώσεις υποβολής δηλώσεων 

1. Υπόχρεοι/οι οποίοι, μέχρι την έκδοση της παρούσας, δεν έχουν 
υποβάλει δήλωση ή έχουν υποβάλει ανακριβή ή ελλιπή δήλωση, για την 
καταβολή των φόρων, τελών ή εισφορών υπέρ του Δημοσίου που εμφα¬ 
νίζονται στα τηρούμενα βιβλία και στοιχεία τους και αναφέρονται στις 
πιο κάτω περιπτώσεις: 

α) Φόρου εισοδήματος φυσικών καί νομικών προσώπων, για εισοδή¬ 
ματα που αποκτήθηκαν μέχρι και το ημερολογιακό έτος 1989 και για 
τις παρακάτω φορολογίες μέχρι 30 Σεπτεμβρίου 1990. 

β) Φόρου υπεραξίας από την αναπροσαρμογή της αξίας των ακινή¬ 
των, με βάση τις διατάξεις των άρθρων 16-29 του Ν. 542/1977, 
8-18 του Ν. 1249/1982 και της Υπουργικής Απόφασης Ε. 2665/ 
1988. 

γ) Φόρου κύκλου εργασιών ■ 

δ) Φόρου πολυτελείας, ειδικού φόρου κατανάλωσης Ν.Δ. 3829/ 
1958 και φόρου κατανάλωσής, στις κηρώδεις ύλες Ν. 4324/1963, 
στα απορρυπαντικά αρθ. 4 Α.Ν. 156/1967 στα φορτηγά αυτοκίνητα 
Ν. 1223/81 όπως ισχύουν και μετά την ενοποίηση των φόρων κατανά¬ 
λωσης και πολυτελείας αρθ. 3 Ν. 1477/1984. 

ε) Φόρου κατανάλωσης στα επιβατικά αυτοκίνητα που κατασκευάζο¬ 
νται, διασκευάζονται ή συναρμολογούνται στο εσωτερικό Ν. 363/ 
1976, στα λιπαντικά έλαια άρθρ. 57 Ν. 12/1975, στα ελαφρά και 
μέσα έλαια Ν. 216/1975, όπως ισχύουν. 

στ) Φόρου κατανάλωσης στις ανυψωτικές συσκευές (Α50ΕΝ3 
ΕυΚ5) αρθ. 65 Ν. 542/1977.και φόρου κατανάλωσης που επιβάλλε¬ 
ται στα μισθώματα δρομώνων ίππων αρθρ. 58 Ν. 1249/1982 όπως 
ισχύει σήμερα. ' 

ζ) Φόρου που επιβάλλονται στα κέντρα διασκέδασης και κέντρα πολυ¬ 
τελείας Ν.Δ. 254/1973 όπως τροποποιήθηκε και ισχύει. 

η) Τελών χαρτοσήμου, εκτός από τις συναλλαγματικές και γραμμά¬ 
τια σε διαταγή. < 

θ) Φόρων που παρακρατούνται ή προκαταβάλλονται, σύμφωνα με τις 
κείμενες διατάξεις, από τις κάθε είδους αμοιβές, αποδοχές και αποζημι¬ 
ώσεις.. . · '.ι 

ι) Φόρου, άρθρου 5 του Α.Ν: 843/1948. 

ια) Εισφορά υπέρ ΟΓΑ - Δήμων και Κοινοτήτων του άρθρου 10 του · 
Ν. 4169/1961, καθώς και εισφοράς υπέρ ΟΓΑ του εδαφίου β της περί¬ 
πτωσης Ζ της παραγράφου 1 του άρθρου 11 του Ν. 4169/1961, όπως 
ισχύει. 'ί 

ιβ) Φόρου Προστιθέμενης αξίας (Φ.Π.Α.) Ν. 1642/1986. 
ιγ) Φόρου Συγκέντρωσης Κεφαλαίων και Ειδικού Φόρου Τραπεζι¬ 
κών Συναλλαγών Ν. 1676/1986 και 

ιδ) Αυτοτελούς φορολογίας εισοδημάτων άρθρου 32 Ν.Δ. 3323/55. 
ιε) Οποιουδήποτε άλλου φόρου τέλους εισφοράς ή κράτησης υπέρ του 
Δημοσίου ή τρίτων που δεν περιλαμβάνεται στις περιπτώσεις α έως και 
ιδ μπορούν να υποβάλλουν στον αρμόδιο Προϊστάμενο Δ:Ο.Υ. (πρώην 
Οικονομικό Έφορο) μέχρι 31 Ιανουάριου 1991 σχετική αρχική ή συ¬ 
μπληρωματική δήλωση, χωρίς την επιβολή πρόσθετου φόρου, προσαύ- 
ξησης προστίμου ή οποιασδήποτε άλλης κύρωσης. 

2. Οι διατάξεις της προηγούμενης παραγράφου δεν έχουν εφαρμογή 
στις υποθέσεις των φορολογουμένων στους οποίους έχουν κοινοποιηθεί 
καταλογιστικές πράξεις, φύλλα ελέγχου κτλ. μέχρι την ημερομηνία έκ¬ 
δοσης της παρούσας. 

3. Κατά την υποβολή των δηλώσεων που προβλέπονται από την πε¬ 
ρίπτωση α της.παραγράφου 1 δεν έχουν εφαρμογή οι διατάξεις της πα¬ 
ραγράφου 4 του άρθρου 41 του Ν. 820/78 προκειμένου για τις αιτή¬ 
σεις που υποβάλλονται για τ^ν έκδοση των οικείων πιστοποιητικών, 
κατά τον χρόνο ισχύος της παρόύσης. 


8966 


ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


ΚΕΦΑΛΑΙΟ Γ 
ΛΟΙΠΕΣ ΦΟΡΟΛΟΓΙΕΣ 
Άρθρο 12 

1. Με την περαίωση των εκκρεμών υποθέσεων σύμφωνα με τις δια¬ 
τάξεις της παρούσας απόφασης, περαιώνονται υποχρεωτικά και οι υπο¬ 
θέσεις των λοιπών φορολογιών. 

2. Για την περαίωση των λοιπών φορολογιών εξακριβώνεται αν 
έχουν οι σχετικές δηλώσεις υποβληθεί βάσει των δεδομένων της αρχι¬ 
κής δήλωσης και των επισυναπτομένων σ’ αυτήν συμπληρωματικών 
στοιχείων. Σε περίπτωση που δεν διαπιστωθούν διαφορές οι υποβληθεί- 
σες δηλώσεις περαιώνονται ως ειλικρινείς. 

3. 'Οταν διαπιστωθεί ότι δεν έχουν υποβληθεί δηλώσεις για την κα¬ 
ταβολή των λοιπών φορολογιών ή έχουν υποβληθεί ανακριβείς ή ελλι¬ 
πείς δηλώσεις με βάση τα δεδομένα των αρχικών δηλώσεων φορολο¬ 
γίας εισοδήματος και των συμπληρωματικών στοιχείων, αναζητούνται 
οι οφειλόμενοι φόροι, τέλη κτλ. 

4. Τα ακαθάριστα έσοδα που δηλώθηκαν λαμβάνονται υπόψη για τον 
προσδιορισμό των φόρων, τελών και εισφορών στις λοιπές φορολογίες. 

5. 'Οπου στις λοιπές φορολογίες συντρέχει περίπτωση έκπτωσης 
αξίας πρώτων υλών κτλ., λαμβάνεται υπόψη η αξία που προκύπτει από 
τις υποβληθείσες δηλώσεις αυτών των φορολογιών. 

Αν δεν έχουν υποβληθεί δηλώσεις για τις λοιπές φορολογίες ή αν από 
τις υποβληθείσες δεν προκύπτει η αξία των πρώτων υλών κ.λπ. που εκ- 
πέσθηκαν, στις περιπτώσεις αυτές γίνεται έλεγχός των σχετικών δι- 
καιολογητικών. ' 

6. Κατά την καταβολή των λοιπών φόρων με την παραπάνω διαδι¬ 
κασία, ο υπόχρεος απαλλάσσεται από πρόσθετο φόρο, προσαύξηση, πρό¬ 
στιμο ή άλλη κύρωση. 

7.0 καταλογισμός των φόρων, τελών ή εισφορών που οφείλονται, θα 
γίνεται με πράξη ή φύλλο ελέγχου του Προϊσταμένου της Δ.Ο.Υ., που 
θα τροποποιείται κατάλληλα. 

. Στην πράξη ή στο φύλλο ελέγχου θα σημειώνεται συνοπτικά η φορο- 
\ λογητέα ύλη που υπάγεται στις λοιπές φορολογίες και που προκύπτει 
' από την αρχική δήλωση φορολογίας εισοδήματος, που υπέβαλε ο υπό¬ 
χρεος και δεν αμφισβητείται. 

Η σημείωση αυτή στην οποία, εκτός από την φορολογητέα ύλη θα 
(αναγράφονται και οι σχετικές διατάξεις που υπάγονται τα ακαθάριστα 
έσοδα στις λοιπές φορολογίες με υπογραφή του υπαλλήλου και του 
Προϊσταμένου της Δ.Ο.Υ., επέχει θέση έκθεσης ελέγχου. 

Με τις πράξεις ή φύλλα ελέγχου που θα εκδοθούν καταλογίζονται νό¬ 
μιμες προσαυξήσεις ή πρόστιμα, τα οποία σε περίπτωση συμβιβασμού 
διαγράφονται. 

8. Στις υποθέσεις που περαιώθηκαν με οποιαδήποτε απόφασή μας 
αναζητόύνται και οι λοιποί φόροι, τέλη, εισφορές κ.λπ. με βάση τα ακα¬ 
θάριστα έσοδα που προσδιορίστηκαν. Ο καταλογισμός των λοιπών φο¬ 
ρολογιών που οφείλονται γίνονται με πράξη ή φύλλο ελέγχου του Προϊ¬ 
σταμένου της Δ.Ο.Υ. Με τις πράξεις ή φύλλα ελέγχου καταλογίζονται οι 
νόμιμες προσαυξήσεις ή πρόστιμα τα οποία σε περίπτωση,συμβιβασμού 
διαγράφονται. 

ΚΕΦΑΛΑΙΟ Δ’ 

ΔΙΑΔΙΚΑΣΙΑ ΕΦΑΡΜΟΓΗΣ ΤΗΣ ΑΠΟΦΑΣΗΣ 
Άρθρο 13 

Διαδικασία παραλαβής και εκκαθάρισης 
των δηλώσεων 

1. Οι δηλώσεις που θα υποβληθούν από τους επιτηδευματίες, παρα- 
λαμβάνονται από τον αρμόδιο Προϊστάμενο της Δημόσιας Οικονομικής 
Υπηρεσίας (Δ.Ο.Υ.) και καταχωρούνται σε ειδικό Βιβλίο χωριστά κατά 
κατηγορία Βιβλίων Κ.Φ.Σ. που τηρήθηκαν. Στο βιβλίο αναγράφονται 
τα βασικά στοιχεία κάθε υπόθεσης: Αύξ. αριθμός, ονοματεπώνυμο ή τί¬ 
τλος επιχείρησης, διεύθυνση και επάγγελμα και ο αριθμός των ανέλε¬ 
γκτων χρήσεων για τις οποίες υποβάλλονται συμπληρωματικές δηλώ- 
σεις. 

2. Μετά την καταχώρηση στο Βιβλίο, οι δηλώσεις παραδίδονται 
στους υπαλλήλους κατά σειρά καταχωρήσεως, οι οποίοι θα υπογράφουν 
σε ειδική στήλη του βιβλίου και θα προβαίνουν στις παρακάτω ενέρ¬ 
γειες: 

α) Θα συσχετίσουν τις δηλώσεις που υποβλήθηκαν με τις αρχικές των 
ανέλεγκτων χρήσεων. 

β) θα ελέγξουν εάν οι δηλώσεις που υποβλήθηκαν έχουν συμπληρω¬ 
θεί σωστά με τα στοιχεία των αρχικών δηλώσεων και σε περίπτωση δια- 
πιστώσεως λάθους θα αναγράφουν στην ειδική δήλωση τα πραγματικά 
στοιχεία. 


γ) Θα προβούν με δική των ευθύνη σε προσεκτικό έλεγχο σε όλα τα 
αρχεία της Δ.Ο.Υ., εάν υπάρχουν παραβάσεις στις ανέλεγκτες χρήσεις 
για τις οποίες υποβλήθηκαν ειδικές δηλώσεις. Σε περίπτωση που υπάρ¬ 
χουν παραβάσεις, πάνω στο έντυπο της ειδικής δήλωσης θα γραφεί η 
ένδειξη «υπάρχουν παραβάσεις Κ.Φ.Σ.», οι οποίες καθιστούν τα Βιβλία 
ανεπαρκή ή ανακριβή, σύμφωνα με τα οριζόμενα ανωτέρω στο άρθρο 6 
παράγραφο 2 της παρούσας. Σε περίπτωση που δεν υπάρχουν παραβά¬ 
σεις θα γραφεί η ένδειξη «Δεν υπάρχουν παραβάσεις Κ.Φ.Σ.», με ημερο¬ 
μηνία, υπογραφή και ατομική σφραγίδα του υπαλλήλου. 

Φωτοτυπία της απόφασης επιβολής προστίμου θα τοποθετείται στον 
φάκελο της χρήσης που αφορά. 

δ) Θα προβούν σε εκκαθάριση της ειδικής δήλωσης και στον υπολογι¬ 
σμό του φόρου, σύμφωνα με όσα ορίζονται στην απόφαση αυτή. 

ε) Η βεβαίωση των φόρων θα γίνεται με ειδική σειρά καταλόγων με 
την ένδειξη βεβαίωση φόρων περαίωσης εκκρεμών υποθέσεων, αναγρά¬ 
φοντας τον αριθμό πρωτοκόλλου της απόφασης αυτής. 

3. Παραβάσεις που προκύπτουν από εκθέσεις ελέγχου της ιδίας 
Δ.Ο.Υ. ή εκθέσεις ελέγχου ή Δελτία Πληροφοριών άλλων Δ.Ο.Υ. ή 
ΥΠΕΔΑ ή άλλης Αρχής, και δεν έχει κινηθεί η διαδικασία επιβολής 
προστίμου, λαμβάνονται υπόψη για την περαίωση των εκκρεμών υπο¬ 
θέσεων που ρυθμίζονται με την απόφαση αυτή. 

4. Οι παραβάσεις των διατάξεων του Κώδικα Φορολογικών Στοι¬ 
χείων, που προκύπτουν από εκθέσεις ελέγχου ή δελτία πληροφοριών και 
για τις οποίες δεν έχει κινηθεί οποιαδήποτε διαδικασία καταλογισμού 
προστίμων, περαιώνονται όπως πιο κάτω, στις περιπτώσεις που ο φορο¬ 
λογούμενος, φυσικό ή νομικό πρόσωπο ή κοινοπραξία ή κοινωνία του 
Αστικού Δικαίου αποδεχτεί την υπαγωγή της φορολογικής που υπόθε¬ 
σης στις ρυθμίσεις της παρούσας απόφασης. 

Επί του σώματος των εκθέσεων ελέγχου ή των δελτίων πληροφοριών 
αναγράφεται το είδος των παραβάσεων, το ποσό του προστίμου, το 
όποιο επιβάλλεται από τον Προϊστάμενο της αρμόδιας Δημόσιας Οικο¬ 
νομικής Υπηρεσίας, σύμφωνα με τις σχετικές διατάξεις του Κώδικα Φο¬ 
ρολογικών Στοιχείων, καθώς και αν οι παραβάσεις αυτές καθιστούν τα 
.βιβλία ανεπαρκή ή ανακριβή. Το ποσό του προστίμου που επιβάλλεται 
στις περιπτώσεις αυτές περιορίζεται στο 1/3 και συντάσσεται σχετική 
πράξη διοικητικής επίλυσης της διαφοράς, η οποία υπογράφεται από 
τον Προϊστάμενο της Δημόσιας Οικονομικής Υπηρεσίας και του φορολο- 
γουμένου. 

Αν ο επιτηδευματίας δεν αποδεχθεί τα όσα ορίζονται παραπάνω για 
την επίλυση της διαφοράς αυτής τότε εκδίδεται απόφαση επιβολής προ¬ 
στίμου σύμφωνα με τη διαδικασία του Κ.Φ.Σ. και η υπόθεση για τη 
χρήση αυτή δεν περαιώνεται σύμφωνα με τις ρυθμίσεις της απόφασης 
αυτής αλλά παραμένει εκκρεμής για έλεγχο. 

ΚΕΦΑΛΑΙΟ Ε' 

ΠΕΡΑΙΩΣΗ ΥΠΟΘΕΣΕΩΝ ΠΟΥ ΕΧΕΙ ΕΚΔΟΘΕΙ ΦΥΛΛΟ ΕΛΕΓ¬ 
ΧΟΥ 

ΚΑΙ ΕΚΚΡΕΜΕΙ ΣΤΙΣ ΔΗΜΟΣΙΕΣ ΟΙΚΟΝΟΜΙΚΕΣ ΥΠΗΡΕ¬ 
ΣΙΕΣ 

Ή ΣΤΑ ΔΙΟΙΚΗΤΙΚΑ ΔΙΚΑΣΤΗΡΙΑ 
Άρθρο 14 

Υποθέσεις που υπάγονται στην ανωτέρω ρύθμιση 

1. Για υποθέσεις οποιοσδήποτε φορολογικού αντικειμένου ή πηγής 
εισοδήματος και ανεξάρτητα από τη χρονική περίοδο στην οποία αφο¬ 
ρούν, ύψος ακαθαρίστων εσόδων και μορφής επιχειρήσεων για τις 
οποίες μέχρι και την ημερομηνία έκδοσης της παρούσας απόφασης 
έχουν εκδοθεί φύλλα ή πράξεις τακτικού ή προσωρινού ελέγχου και δεν 
έχουν κοινοποιηθεί ή έχουν κοινοποιηθεί φύλλα ελέγχου ή πράξεις του 
Προϊσταμένου Δ.Ο.Υ (πρώην Οικονομικού Εφόρου) και δεν έχουν ασκη¬ 
θεί ακόμα προσφυγές ή έχουν ασκηθεί εμπρόθεσμες προσφυγές και πα¬ 
ραμένουν στην Δ.Ο.Υ. (πρώην Οικονομική Εφορία) ή έχουν διαβιβασθεί 
για εκδίκαση στο Διοικητικό Πρωτοδικείο και δεν έχουν συζητηθεί, ο 
υπόχρεος μπορεί με δήλωσή του, που θα υποβληθεί μέχρι 31 Ιανουά¬ 
ριου 1991 στον αρμόδιο προϊστάμενο Δ.Ο.Υ (πρώην Οικονομικό 
Έφορο), ή έχουν διαβιβασθεί στην Επιτροπή που προβλέπεται από το 
άρθρο 6 του Ν. 1882/1990, όπως ισχύει, να αποδεχθεί το πενήντα τα 
εκατό (50%) της διαφοράς μεταξύ του ποσού της φορολογητέας ύλης 
που προσδιορίσθηκε από τον Προϊστάμενο Δ.Ο.Υ. (πρώην Οικονομικό 
Έφορο), και του αντίστοιχου ποσού αυτής βάσει της δήλωσης που υπέ¬ 
βαλε. 

2. Το συνολικό ποσό των καθαρών κερδών που προσδιορίζεται με όσα 

ορίζονται στη προηγούμενη παράγραφο, δεν μπορεί να υπολείπεται των 
καθαρών κερδών που προσδιορίζονται με τις διατάξεις της απόφασης 
αυτής, προκειμένου για βιβλία τρίτης ή τέταρτης κατηγορίας του 
Κ.Φ.Σ. 

3. Η παραπάνω δήλωση είναι υποχρεωτικά δεκτή από τον προϊστά¬ 
μενο της Δ.Ο.Τ. και προκειμένου για υποθέσεις που εκκρεμούν στα Διοι¬ 
κητικά Πρωτοδικεία, πρέπει απαραίτητα να περιέχει και παραίτηση του 
φορολογουμένου από την εκκρεμή προσφυγή του. 

4. Απο τον χρόνο'της υποβολής της πιο πάνω δήλωσης στον αρμόδιο 
Προϊστάμενο Δ.Ο.Τ (πρώην Οικονομικό Έφορο) η εκκρεμής ενώπιον 
των πρωτοβαθμίων Διοικητικών Δικαστηρίων σχετική φορολογική 
δίκη καταργείται. 

5. Στη ρύθμιση αυτή υπάγονται και οι υποθέσεις για τις οποίες έχουν 
εκδοθεί προδικαστικές (μη οριστικές) αποφάσεις και δεν έχουν επανασυ¬ 
ζητηθεί. 

6. Για την επέλευση του αποτελέσματος αυτού αρκεί η προσαγωγή 
στο Δικαστήριο προ ή κατά τη δικάσιμο της εκκρεμούς προσφυγής αντι¬ 
γράφου της πιο πάνω δήλωσης είτε απο τον Προϊστάμενο Δ.Ο.Τ, είτε 
από τον φορολογούμενο. 

7. Στη ρύθμιση του άρθρου αυτού υπάγονται και τα φύλλα ελέχγου ή 
πράξεις που έχουν εκδοθεί, ή θα εκδοθούν με την διαδικασία των άρ¬ 
θρων 18 του Ν.Δ. 4242/1962, όπως τροποποιήθηκε και ισχύει σή- 
μερα*και 40 του Ν. 1642/1986 και έχουν κοινοποιηθεί ή θα κοινοποι¬ 
ηθούν μέσα στο χρόνο ισχύος της απόφασής αυτής, εφόσον ο υπόχρεος 
υποβάλλει δήλωση και αποδεχθεί το εκατό τοις εκατό (100%) των 
οφειλομένων φόρων και τελών, χωρίς προσαυξήσεις, πρόστιμα και λοι¬ 
πές κυρώσεις, υπό την προϋπόθεση ότι ο έλεγχος άρχισε προ της έκδο¬ 
σης της απόφασης. 

Οι ανωτέρω διατάξεις εφαρμόζονται ανάλογα μέσα" στο χρόνο’ισχύος 
της απόφασης αυτής και στις περιπτώσεις που από τακτικό ή προσωρινό 
έλεγχο διαπιστώθηκε ότι οι επιχειρήσεις δεν κατέβαλαν τα οφειλόμενα 
ποσά των λοιπών φορολογιών. 

8. Για τις υποθέσεις που θα περαιωθούν με την διαδικασία των παρα¬ 
πάνω παραγράφων του άρθρου αυτού ο υπόχρεος απαλλάσσεται από 
πρόσθετο φόρο, προσαύξηση, πρόστιμο ή άλλη κύρωση περιλαμβανόμε¬ 
νων και των προστίμων των άρθρων 30 και 31 του Ν. 820/1978, ως 
και του άρθρου 47 του Ν. 1642/1986. Αν οι προσφυγές κατά των σχε¬ 
τικών με αυτά τα πρόστιμα πράξεων του Προϊσταμένου της Δημόσιας 
•Οικονομικής Τπηρεσίας (Δ.Ο.Τ.) (πρώην Οικονομικό Έφορο) έχουν 
διαβιβασθεί στο Διοικητικό Πρωτοδικείο και δεν έχουν συζητηθεί μέχρι 
την ημερομηνία υποβολής της σχετικής δήλωσης, η εκκρεμής φορολο¬ 
γική δίκη καταργείται κατά την ανωτέρω διαδικασία. 

9. Οι διατάξεις του πρώτου εδαφίου της παρούσας παραγράφου 7 του 
άρθρου αυτού εφαρμόζονται ανάλογα και για φύλλα ελέγχου ή πράξεις 
που αφορούν φορολογητέα ύλη που προβλέπεται από τις κείμενες διατά¬ 
ξεις, η οποία έπρεπε να είχε δηλωθεί στο σύνολό της. 

10. Οι διατάξεις των προηγουμένων παραγράφων εφαρμόζονται 
ανάλογα και στις υποθέσεις που έχει αρχίσει τακτικός ή προσωρινός 
έλεγχος, εφόσον ολοκληρωθεί και κοινοποιηθούν τα φύλλα ελέγχου μέ¬ 
χρι την ημερομηνία ισχύος της παρούσας. 

Οι διατάξεις του άρθρου αυτού εφαρμόζονται ανάλογα και για τα 
φύλλα ελέγχου ή πράξεις που εκδόθηκαν μετά από τακτικό έλεγχο και 
θα κοινοποιηθούν μέσα στο χρόνο ισχύος της παρούσας απόφασης των 
υποθέσεων της παραγράφου 1 του άρθρου 2 που εξαιρούνται των ρυθμί¬ 
σεων που προβλέπουν οι διατάξεις των άρθρων 3 έως και 5 της απόφα¬ 
σης αυτής. 

Ο υπόχρεος εντός προθεσμίας είκοσι (20) ημερών επιτρέπεται να 
ασκήσει προσφυγή ή να υποβάλλει δήλωση για να περαιωθεί το φύλλο 
ελέγχου σύμφωνα με όσα ορίζονται στην προηγούμενη παράγραφο. 

11. Οι διατάξεις της παραγράφου 1 του άρθρου αυτού δεν εφαρμόζο¬ 
νται στις υποθέσεις φορολογίας μεταβιβάσεως ακινήτων και φορολο¬ 
γίας κληρονομιών - δωρεών - προικών - γονικών παροχών, καθώς και 
στις υποθέσεις φόρου ακίνητης περιουσίας. 


Άρθρο 15 

Περαίωση εκκρεμών αποφάσεων επιβολής προστίμων 
Κώδικα Φορολογικών Στοιχείων 

Οι διατάξεις της παραγράφου 1 του προηγούμενου .άρθρου 13 της 
παρούσας απόφασης, εφαρμόζονται ανάλογα και για τις πράξεις με τις 
οποίες έχουν επιβληθεί αυτοτελή πρόστιμα του Κώδικα Φορολογικών 
Στοιχείων. 

Στις περιπτώσεις αυτές τα πρόστιμα περιορίζονται ως εξής: 

α) Τα πρόστιμα που αναφέρονται σε παραβάσεις των διατάξεων του 
Κ.Φ.Σ. και αφορούν υποθέσεις που περαιώνονται με την απόφαση αυτή, 
περιορίζονται στο 1/3 αυτών, εφόσον ο υπόχρεος υποβάλλει δηλώσεις 
με βάση τις ρυθμίσεις της παρούσας απόφασης για την περαίωση των 
χρήσεων στις οποίες αναφέρονται οι παραβάσεις αυτές. 

β) Τα πρόστιμα που οιναφέρονται σε παραβάσεις των διατάξεων του 
Κ.Φ.Σ. και αφορούν υποθέσεις που δεν περαιώνονται με την απόφαση 
αυτή περιορίζονται στο 50%. 

ΚΕΦΑΛΑΙΟ ΣΓ 
ΒΕΒΑΙΩΣΗ ΤΩΝ ΦΟΡΩΝ 

Άρθρο 16 

Βεβαίωση και καταβολή των φόρων. 

1. Οι φόροι που οφείλονται μέ βάση την απόφαση αυτή, βεβαιώνο¬ 
νται χωρίς πρόσθετο φόρο, προσαύξηση, πρόστιμο ή οποιαδήποτε άλλη 
κύρωση. 

2. Οι φόροι της προηγούμενης παραγράφου, εκτός από τους φόρους 
που αφορούν σε προσωρινές πράξεις ή φύλλα ελέγχου που έχουν εκδοθεί 
με τη διαδικασία του άρθρου 18 του Ν.Δ. 4242/1962, καθώς και των 
υποθέσεων του Ν. 1642/1986 (Φ.Π.Α.), καταβάλλονται σε δέκα (10) 
ίσες μηνιαίες δόσεις, υπό την προϋπόθεση ότι κάθε μηνιαία δόση δεν θα 
είναι κάτω των είκοσι χιλιάδων (20.000) δρχ. από την, οποία η πρώτη 
καταβάλλεται με την υποβολή της δήλωσης στις περιπτώσεις που δεν 
απαιτείται εκκαθάριση στη δήλωση για τον υπολογισμό του φόρου, των 
δε επομένων μέχρι την εικοστή ενάτη ημέρα των επομένων μηνών. 

Αν ολόκληρο το ποσό της οφειλής πληρωθεί μέσα στην προθεσμία κα¬ 
ταβολής της πρώτης δόσης, ο οφειλέτης δικαιούται έκπτωση 15%, 
εκτός των υποθέσεων του Ν. 1642/1986 (Φ.Π.Α.) και των παρακρα¬ 
τουμένων φόρων. 

3. Στις υποθέσεις που περαιώνονται.με τή διαδικασία του άρθρου 13 
της παρούσας απόφασης και για τις , οποίες έχει βεβαιωθεί ποσοστό 
20% ή 25% του αμφισβητούμενου φόρου κ.λπ., λόγω άσκησης προ¬ 
σφυγής, το ποσό που βεβαιώθηκε αφαιρείται από το συνολικό ποσό του 
φόρου που προκύπτει σύμφωνα με όσα ορίζονται στο άρθρο αυτό, το δε 
υπόλοιπο βεβαιώνεται και καταβάλλεται σύμφωνα με όσα ορίζονται 
στις προηγούμενες παραγράφους. 

4. Οι φόροι που βεβαιώνονται με βάση την απόφαση αυτή δεν υπό- 
κειται σε οποιαδήποτε ρύθμιση των αρμοδίων οργάνων, σε περίπτωση 
καθυστέρησης καταβολής των δόσεων. 

Άρθρο 17 
Τελικές διατάξεις. 

1. Προϋπόθεση για την εφαρμογή της απόφασης αυτής αποτελεί η 
ανεπιφύλακτη αποδοχή όσων ορίζονται σε αυτή. 

2. Οι διατάξεις της παραγράφου 3 του άρθρου 23 του Ν. 814/1978 
δεν εφαρμόζονται στις υποθέσεις των οποίων η περαίωση ρυθμίζεται με 
την απόφαση αυτή. 

3. Η απόφαση αυτή ισχύει από την έκδοσή της, να δημοσιευτεί στην 
Εφημερίδα της Κυβερνήσεως και να κυρωθεί με νόμο. 

Αθήνα, 14 Νοεμβρίου 1990 

Ο ΥΠΟΥΡΓΟΣ 

ΙΩΑΝΝΗΣ ΠΑΛΑΙΟΚΡΑΣΣΑΣ 


ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ 




ΕΘΝΙΚΟ ΎΥ Π Ο ΓΡΑΦΕ ΙΟ 


Εκδίδει την ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ από το 1833 


. Διεύθυνση 

Καποδιστρίου 34 

Οι Υπηρεσίες του ΕΘΝΙΚΟΥ ΤΥΠΟΓΡΑΦΕΙΟΥ 

Ταχ. Κώδικας: 

.104 32 

"ΤΕΙΕΧ 

22.3211 ΥΡΕΤΘΒ 

λειτουργούν καθημερινά από 8.00' έως 13.30’ 


ΧΡΗΣΙΜΕΣ ΠΛΗΡΟΦΟΡΙΕΣ 


* Πώληση ΦΕΚ όλων των Τευχών Καποδιστρίου 25 τηλ.: 52.39.762 
•ΒΙΒΛΙΟΘΗΚΗ: Σολωμού 51 τηλ.: 52.48.188 

* Για φωτοαντίγραφα παλαιών τευχών στην οδό Σολωμού 51 τηλ.: 52.48.141 

* Τμήμα πληροφόρησης: Για τα δημοσιεύματα των ΦΕΚ τηλ.: 52.25.713 - 52.49.547 


* Οδηγίες για δημοσιεύματα Ανωνύμων Εταιρειών και ΕΠΕ τήλ.: 52.48.785 
Πληροφορίες για δημοσιεύματα Ανωνύμων Εταιρειών καί ΕΠΕ τηλ.: 52.25.761 


* Αποστολή ΦΕΚ στην επαρχία με καταβολή της αξίας του δια μέσου Δημοσίου Ταμείου Για πληροφορίες: τηλ.: 52.48.320 


Τιμές κατά τεύχος της ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ: 


Κάθε τεύχος μέχρι 8 σελίδες δρχ. 30. Από 9 σελίδες μέχρι 16 δρχ. 40, από 17 έως 24 δρχ. 50 

Από 25 σελίδες και πάνω η τιμή πώλησης κάθε φύλλου (δσέλιδου ή μέρους αυτού) αυξάνεται κατά 20 δρχ. 


Μπορείτε να γίνετε συνδρομητής για όποιο τεύχος θέλετε. Θα σας αποστέλλεται με το Ταχυδρομείο. 


ΕΤΗΣΙΕΣ ΣΥΝΔΡΟΜΕΣ 


Κωδικός αριθ. κατάθεσης στο Δημόσιο Ταμείο 2531 


Η ετήσια συνδρομή είναι: 


α) Για το Τεύχος Α' 

Δρχ. . 

8.500 

β) 

» » 

» 

Β’ 

» 

12.500 

Υ) 

» » 

» 

Γ' 

» 

5.000 

δ) 

» » 

» 

Δ' 

» 

12.000 

ε) 

» » 

» 

Αναπτυξιακών Πράξεων 

» 

9.500 

στ) 

» » 

» 

Ν.Π.Δ.Δ. 

» 

5.000 

ζ) 

» » 

» 

ΠΑΡΑΡΤΗΜΑ 

» 

3.000 

η) 

» » 

» 

Δελτ. ΕμΠ.& Βιομ. Ιδ. 

» 

6.000 

θ) 

» » 

» 

Αν. Ειδικού Δικαστηρίου 

» 

1.500 

0 

» » 

» 

Α.Ε. & Ε.Π.Ε. 

» 

25.000 

ια) Για όλα τα Τεύχη 

» 

55.000 


Κωδικός αριθ. κατάθεσης στο Δημόσιο Ταμείο 3512 


Ποσοστό 5% υπέρ του Ταμείου Αλληλο¬ 
βοήθειας του Προσωπικού (ΤΑΠΕΤ) 

Δρχ. 425 

» 625 

» 250 

» 600 

» 475 

» 250 

» 150 

» 300 

» 75 

» 1.250 

» 2.750 


Πληροφορίες: τηλ. 52,48.320 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 




















